РЕПУБЛИКА БЪЛГАРИЯ
ТРИДЕСЕТ И ДЕВЕТО НАРОДНО СЪБРАНИЕ

									Проект!

Законопроект за изменение и допълнение нa
Кодекса за социално осигуряване

§1. В §4, ал.3 от Преходните и заключителните разпоредби на Кодекса думите “До 31 декември 2004 г.” се заменят с думите  “до 31 декември 2007 г.”.
§2. В §4 от Преходните и заключителните разпоредби на Кодекса  се създава нова алинея 5 със следното съдържание : 
Ал.5 “Лицата, които са работили най-малко 15 години при условията на чл.104, ал.3, придобиват право на пенсия по реда на ал.3, независимо от възрастта им”

Вносител: Валентин Василев

МОТИВИ
    
Посоченият в  §4, ал.3 от Преходните и заключителните разпоредби на Кодекса срок- 31 декември 2004 г. - означава, че възрастта  за пенсиониране на работещите при подземни условия (вкл.до началник участък) ще се увеличи със седем години, което е необосновано и недопустимо.
  	Добавянето на нова алинея в §4 от Преходните и заключителните разпоредби на Кодекса се налага от обстоятелството, че една част от миньорите имат подземен стаж 15 и повече години, но в следващите  няколко години  няма да придобият право на по-ранно пенсиониране, тъй като няма да имат изискващата се възраст по ал.1 или ал.3 на §4 от Преходните и заключителните разпоредби. След като бъдат съкратени от мините, тези хора ще трябва да чакат навършването на 63-годишна възраст, независимо, че са работили 15-20 и повече години под земята.
	При подобни условия – 15 години стаж, независимо от възрастта, сега придобиват право на пенсия кадровите военнослужещи от летателния състав, парашутистите, екипажите на подводните съдове и водолазите. Посочените кадрови военнослужещи прекарват във въздуха или под водата ограничено време. Миньорите са под земята, под влиянието на вредни условия най-малко 7 часа всеки работен ден в продължение на 15 и повече години.

Вносител: Валентин Василев